-Որքան ճիշտ ես, այնքան էլ սխալ ես,- ասաց Սուրփուն հորաքույրը աչքերի հանկարծակի հեգնական փայլով:- Եթե իդեալական աշխարհում ապրեինք, դա նրա կյանքն է, կարող ես ասել, որ գործ չունենք: Պատմության և ազգի հասկացություն եթե չկա, հիշողության ու հասարակական պատասխանատվության զգացում չկա, եթե միայն այս պահով ես ապրում, իհարկե, կարող ես դա պահանջել: Սակայն, սիրելի' եղբայր, դու էլ շատ լավ գիտես, որ անցյալը անցնող-գնացող բան չէ: Անցյալը ապրում է ներկա ժամանակում և մեր հայրերի շունչը մեր երեխաների մեջ է... Այն ընթացքում, որ այդ մարդն է խնամելու երեխայիդ, իրավունք ունես նախկին կնոջդ կյանքին խառնվելու: Հատկապես' եթե սկսի թուրքի հետ հանդիպել: